CELEX: 52009PC0027
Language: lt
Date: 2009-01-28
Title: Pasiūlymas Tarybos sprendimas kuriuo nustatoma pozicija dėl siūlymų 2009 m. gegužės 4–8 d. ketvirtajame Stokholmo konvencijos šalių konferencijos susitikime iš dalies pakeisti konvencijos A, B ir C priedus, kuri turi būti priimta Europos bendrijos vardu

Svarbus teisinis pranešimas

|

52009PC0027

Pasiūlymas Tarybos sprendimas kuriuo nustatoma pozicija dėl siūlymų 2009 m. gegužės 4–8 d. ketvirtajame Stokholmo konvencijos šalių konferencijos susitikime iš dalies pakeisti konvencijos A, B ir C priedus, kuri turi būti priimta Europos bendrijos vardu  /* KOM/2009/0027 galutinis */  

	[pic] | EUROPOS BENDRIJŲ KOMISIJA |Briuselis, 28.1.2009KOM(2009) 27 galutinisPasiūlymasTARYBOS SPRENDIMASkuriuo nustatoma pozicija dėl siūlymų 2009 m. gegužės 4–8 d. ketvirtajame Stokholmo konvencijos šalių konferencijos susitikime iš dalies pakeisti konvencijos A, B ir C priedus, kuri turi būti priimta Europos bendrijos vardu(pateikta Komisijos)AIŠKINAMASIS MEMORANDUMASPasibaigus trejus metus trukusioms deryboms, vykusioms pagal Jungtinių Tautų aplinkos programą (JTAP), 2001 m. gegužės mėn. priimta Stokholmo konvencija dėl patvariųjų organinių teršalų (POT)[1]. Europos bendrija ir jos valstybės narės[2] yra konvencijos šalys[3], o konvencijos nuostatos 2004 m. balandžio 29 d. Europos Parlamento ir Tarybos reglamentu (EB) Nr. 850/2004 dėl patvariųjų organinių teršalų ir iš dalies keičiančiu Direktyvą 79/117/EEB[4] perkeltos į ES teisę.Bendras Stokholmo konvencijos tikslas – apsaugoti žmonių sveikatą ir aplinką nuo POT poveikio. Atskirai nurodytas atsargumo principas, nustatytas 1992 m. Rio de Žaneiro deklaracijos dėl aplinkos ir plėtros 15 principe. Šį principą taikyti numatyta 8 straipsnyje, kuriame išdėstytos papildomų cheminių medžiagų įtraukimo į konvencijos priedus taisyklės.Devynioms į Stokholmo konvencijos A priedą jau įtrauktoms specialiai gaminamoms cheminėms medžiagoms (aldrinui, chlordanui, dieldrinui, endrinui, heptachlorui, heksachlorbenzenui, mireksui, toksafenui ir PCB) taikomas gamybos ir naudojimo draudimas, išskyrus tuos atvejus, kai nustatytos bendrosios arba specialiosios išimtys. Be to, kaip nurodyta Stokholmo konvencijos B priede, DDT – daugelyje besivystančių šalių maliarijos ir kitų ligų vektorių kontrolei vis dar naudojamo pesticido – gamyba ir naudojimas labai apriboti. Galiausiai, į C priedą įtrauktos trys cheminės medžiagos (polichlorinti dibenzo-p-dioksinai ir dibenzofuranai (PCDD/PCDF), heksachlorbenzenas (HCB) ir polichlorinti bifenilai (PCB)), galinčios susidaryti ir netyčia patekti į aplinką.NAUJų POT įTRAUKIMAS į KONVENCIJOS PRIEDUSPagal konvencijos 8 straipsnį konvencijos šalys gali teikti sekretoriatui siūlymus įtraukti cheminę medžiagą į A, B ir (arba) C priedus. Sekretoriatas tikrina, ar pasiūlyme pateikta reikiama informacija. Jei pasiūlymas tinkamas, jis siunčiamas Patvariųjų organinių teršalų peržiūros komitetui (POTPK). POTPK pasiūlymus nagrinėja atsižvelgdamas į visą pateiktą informaciją. Jei POTPK nusprendžia, kad pasiūlymas atitinka visus kriterijus, POTPK jį peržiūri ir parengia preliminarų rizikos įvertinimą.Jei po pasiūlymo peržiūros POTPK nusprendžia, kad yra tikimybė, jog aplinkoje toli išplitusi cheminė medžiaga gali sukelti didelį neigiamą poveikį žmonių sveikatai ir (arba) aplinkai, dėl kurio prireiktų imtis visuotinių veiksmų, pasiūlymas vertinamas toliau, ir rengiamas rizikos valdymo įvertinimas, įskaitant galimų kontrolės priemonių analizę. Tuo remdamasis POTPK teikia rekomendaciją, ar konvencijos šalių konferencija turėtų svarstyti cheminės medžiagos įtraukimą į A, B ir (arba) C priedus. Galutinį sprendimą priima konvencijos šalių konferencija.Nuo konvencijos įsigaliojimo pasiūlyta į tuos priedus įtraukti dvylika naujų cheminių medžiagų. Europos bendrija ir jos valstybės narės pasiūlė įtraukti septynias naujas chemines medžiagas (chlordekoną, heksabrombifenilą, perfluoroktanosulfonato (PFOS) junginius, oktabromdifenilo eterį (oktaBDE), pentachlorbenzeną, trumposios grandinės chlorintus parafinus (SCCP) ir endosulfaną), Norvegija – dvi (pentabromdifenilo eterį (pentaBDE) ir heksabromciklododekaną (HBCDD)), o Meksika – tris (lindaną, alfaheksachlorcikloheksaną (α-HCH) ir betaheksachlorcikloheksaną (β-HCH)). POTPK dar neapsvarstė pasiūlymo dėl endosulfano ir SCCP. Numatoma, kad išvados dėl šių dviejų cheminių medžiagų bus parengtos tik prieš penktąją konvencijos šalių konferenciją, numatomą surengti 2011 m. 2008 m. birželio 19 d. pateiktas pasiūlymas į priedus įtraukti HBCDD, tačiau POTPK jo oficialiai neapsvarstė, nes su šia chemine medžiaga susiję dokumentai buvo pateikti per vėlai, todėl, jei šis pasiūlymas atitiks konvencijoje išdėstytus kriterijus, išvados bus parengtos ne anksčiau kaip prieš šeštąją konvencijos šalių konferenciją.Būsimoji konvencijos šalių konferencija – pirmoji konferencija, kurioje bus svarstomi priedų pakeitimai ir priimami su tais pakeitimais susiję sprendimai.A, B IR (ARBA) C PRIEDų KEITIMO TAISYKLėSPagal konvencijos 22 straipsnį A, B ir (arba) C priedai iš dalies keičiami konvencijos šalių konferencijos sprendimu ir įsigalioja po metų nuo tos dienos, kai depozitaras konvencijos šalims, išskyrus priedo pakeitimo nepriimti nusprendusias šalis, praneša apie A, B ir (arba) C priedų pakeitimų priėmimą.CHEMINėS MEDžIAGOS IR BENDRIJOS TEISėEuropos cheminių medžiagų teisės aktai iš esmės pakeisti priėmus 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH)[5]. Nors REACH reglamentu dar nereglamentuojama nei viena iš cheminių medžiagų, įtrauktų į ketvirtojo konvencijos šalių konferencijos susitikimo darbotvarkę, kelioms medžiagoms taikomi Tarybos direktyvoje 76/769/EEB[6] nustatyti apribojimai, kurie bus įtraukti į REACH reglamento XVII priedą ir įsigalios 2009 m. birželio 1 d. Daugelis naujų medžiagų, kurias bus siūloma įtraukti į konvenciją, jau yra įtrauktos į Europos cheminių medžiagų agentūros (ECMA) pagal REACH reglamento 59 straipsnio 1 dalį parengtą kandidatinį medžiagų sąrašą.Siekiant užtikrinti, kad teisės aktai ES būtų įgyvendinami laikantis tarptautinių įsipareigojimų, visos cheminės medžiagos, kurios bus įtrauktos į Stokholmo konvencijos[7] A, B ir (arba) C priedus, turės būti įtrauktos ir į ES reglamentą dėl POT. Tarptautiniuose dokumentuose kartu su tam tikroms medžiagoms nustatytais apribojimais nustatyti ir ataskaitų teikimo reikalavimai, kurie taip pat įtraukti į reglamentą. Todėl, kad būtų įmanoma tinkamai apžvelgti, kaip Bendrija laikosi tarptautinių įsipareigojimų, ir užtikrinti, kad ataskaitos būtų teikiamos nuosekliai, būtų tikslinga visas chemines medžiagas įtraukti į atitinkamus reglamento priedus, net jei toms cheminėms medžiagoms apribojimai, iš dalies arba visiškai, jau nustatyti kituose Bendrijos teisės aktuose.POTPK rekomendacijos2008 m. spalio 29 d. vykdomasis direktorius konvencijos šalis informavo, kad POTPK trečiajame ir ketvirtajame posėdyje pagal konvencijos 8 straipsnio 9 dalį nusprendė rekomenduoti įtraukti devynias chemines medžiagas į konvencijos A, B ir (arba) C priedus ir rekomendaciją teikti konvencijos šalių konferencijai svarstyti 2009 m. gegužės 4–8 d. susitikime.Chlordekonas ir heksabrombifenilasPOTPK trečiajame posėdyje (2007 m. lapkričio 19–23 d.) nusprendė rekomenduoti į konvencijos A priedą įtraukti chlordekoną ir heksabrombifenilą.Šios dvi cheminės medžiagos jau įtrauktos į JT EEK protokolo dėl POT I ir (arba) II priedus, nenumatant išimčių, ir todėl įsigaliojus 2004 m. balandžio 29 d. priimtam reglamentui dėl POT visiškai uždrausta jas Europos Sąjungoje gaminti ir naudoti.POTPK vertinant šias dvi chemines medžiagas Stokholmo konvencijos sekretoriatas konvencijos šalims ir stebėtojams nusiuntė kelis prašymus nurodyti, kaip šios cheminės medžiagos dar bus naudojamos ir (arba) gaminamos ateityje. Konvencijos šalių ir stebėtojų atsiųstoje informacijoje nurodyta, kad šios dvi cheminės medžiagos ateityje nebus naudojamos ir (arba) gaminamos. Todėl galima pagrįstai tikėtis, kad visos konvencijos šalys galės pritarti šių medžiagų įtraukimui į A priedą („Panaikinimas“), nenumatant išimčių.α-HCH, β-HCH ir γ-HCH (lindanas)POTPK trečiajame posėdyje nusprendė rekomenduoti į A priedą įtraukti lindaną (γ-HCH), o ketvirtajame posėdyje (2008 m. spalio 13–17 d.) POTPK rekomendavo į tą patį priedą įtraukti α-HCH ir β-HCH.Reglamente dėl POT HCH junginiams skirtas vienas įrašas (t. y. HCH, įskaitant lindaną) ir du CAS Nr. (608-73-1 ir 58-89-9). Lindanas (CAS Nr. 58-89-9) – įprastinis HCH γ-izomero pavadinimas. Techninis HCH (CAS Nr. 608-73-1) – izomerų mišinys, kuriame HCH dažniausiai yra penkių pavidalų. Tokiame mišinyje esančių penkių pagrindinių izomerų proporcija yra: α-HCH (53 %–70 %), β-HCH (3 %–14 %), γ-HCH (11 %–18 %), δ-HCH (6 %–10 %) ir ε-HCH (3 %–5 %). Vienintelis γ izomeras turi stiprių insekticidinių savybių.Techninis HCH visame pasaulyje buvo plačiai naudotas beveik keturiasdešimt metų, tačiau palaipsniui jis pakeistas lindanu. Po 2000 m. nepranešta apie techninio HCH naudojimą dideliais kiekiais pasaulyje.Reglamentu dėl POT valstybėms narėms suteikta teisė iki 2006 m. rugsėjo 1 d. taikyti su lindanu susijusias nukrypti leidžiančias nuostatas dėl HCH (įskaitant lindaną) naudojimo profesionalaus padarinės medienos ir sortimentų būklės atkūrimo bei pramoninio apdorojimo tikslu ir dėl šios cheminės medžiagos naudojimo pramonėje bei buityje patalpų viduje. Pagal antrąjį nukrypti leidžiančių nuostatų, baigusių galioti 2007 m. gruodžio 31 d., rinkinį, leista techninį HCH naudoti cheminių medžiagų gamyboje kaip tarpinę cheminę medžiagą, o produktus, kuriuose mažiausiai 99 % HCH izomerų sudaro lindanas, – tik kaip vietinio naudojimo insekticidą visuomenės sveikatos ir veterinarijos srityse. Šiuo metu Europos Sąjungoje draudžiama naudoti ir lindaną, ir techninį HCH.Tačiau kai kurios konvencijos šalys šiuo metu gamina ir naudoja lindaną kaip vietinio naudojimo insekticidą visuomenės sveikatos apsaugos tikslu (pvz., nuo niežų, utėlių). Galima pagrįstai tikėtis, kad visos konvencijos šalys galės pritarti lindano įtraukimui į A priedą („Panaikinimas“), numatant išimtį, pagal kurią būtų leidžiama jį naudoti visuomenės sveikatos apsaugos tikslu.α-HCH ir β-HCH – lindano gamyboje naudojamos tarpinės cheminės medžiagos. Lindano gamybos padarinys – ypač didelis HCH liekanų, kurios turi būti šalinamos ar kitaip tvarkomos, kiekis. Kadangi tikslių duomenų nėra, apytikriai apskaičiuota, kad gaminant lindaną visame pasaulyje susidaro 1,9–4,8 milijonų tonų HCH liekanų. Pagrindinis su α-HCH ir β-HCH susijęs uždavinys – šių cheminių medžiagų rezervo valdymas. Vis dėlto visos konvencijos šalys turėtų pritarti šių cheminių medžiagų įtraukimui į A priedą, numatant išimtį, pagal kurią būtų leidžiama tas medžiagas naudoti lindano gamyboje kaip tarpines chemines medžiagas.Komercinis pentabromdifenilo eteris ir komercinis oktabromdifenilo eterisTrečiajame posėdyje POTPK nusprendė rekomenduoti į konvencijos A priedą įtraukti 2,2',4,4'-tetraBDE (BDE-47, CAS Nr. 40088-47-9), 2,2',4,4',5-pentaBDE (BDE-99, CAS Nr. 32534-81-9) ir kitus komercinio pentaBDE sudėtyje esančius tetraBDE ir pentaBDE.Kitame POTPK posėdyje nuspręsta rekomenduoti į konvencijos A priedą įtraukti 2,2',4,4',5,5'-heksaBDE (BDE-153, CAS Nr. 68631-49-2), 2,2',4,4',5,6'-heksaBDE (BDE-154, CAS Nr. 207122-15-4), 2,2',3,3',4,5',6-heptaBDE (BDE-175, CAS Nr. 446255-22-7), 2,2',3,4,4',5',6-heptaBDE (BDE-183 CAS Nr. 207122-16-5) ir kitus komercinio oktaBDE sudėtyje esančius heksaBDE ir heptaBDE.Šios cheminės medžiagos naudojamos kaip antipirenai, tačiau nuo 2003 m. jų naudojimas ES apribotas[8]. ES apribojimas taikomas visiems pentaBDE ir oktaBDE giminingiesiems junginiams, todėl jis taikomas plačiau, o ne vien tam tikriems šių dviejų cheminių medžiagų komerciniams pavidalams. POTPK priėjo išvadą, kad visi komercinių pentaBDE ir oktaBDE sudėtyje esantys poliBDE, turintys keturis arba penkis bromo atomus (komercinis pentaBDE), ir visi polibrominti difenilo eteriai, turintys šešis arba septynis bromo atomus (komercinis oktaBDE), dėl sudėtyje esančių komponentų savybių ir dėl to, kad šios cheminės medžiagos aplinkoje toli išplinta, gali padaryti didelį neigiamą poveikį žmonių sveikatai ir aplinkai. Todėl POTPK rekomendavo visus tuos gimininguosius junginius įtraukti į konvencijos A priedą.Europos bendrijos teisės aktai nėra identiški siūlomoms tarptautinėms taisyklėms, tačiau, Komisijos vertinimu, į reglamento dėl POT I priedą įtraukus keturis–septynis bromo atomus turinčius poliBDE, šiuo metu galiojantys apribojimai praktiškai nebūtų pakeisti. Visgi šiuo metu galiojantys apribojimai taikomi tik šių cheminių medžiagų tiekimui rinkai, o jų gamybai, kuri gali būti vykdoma siekiant šias chemines medžiagas eksportuoti iš ES, apribojimai netaikomi. Į konvencijos A priedą, nenumatant išimčių, įtraukus keturis–septynis bromo atomus turinčius poliBDE, šių cheminių medžiagų gamyba turėtų būti nutraukta pasauliniu lygmeniu, nes kitos konvencijos šalys negalės importuoti poliBDE iš ES. Todėl, siekiant laikytis tarptautinių įsipareigojimų, būtina uždrausti šių cheminių medžiagų eksportą iš ES, tačiau tai turėtų de jure poveikį galimiems ES gamintojams, nes nebeliktų konvencijos šalių, į kurias jie galėtų eksportuoti, o tik tos šalys, kurios nėra konvencijos šalys[9].POTPK vertinant šias chemines medžiagas, Stokholmo konvencijos sekretoriatas konvencijos šalims ir stebėtojams nusiuntė kelis prašymus nurodyti, kaip šios cheminės medžiagos dar bus naudojamos ir (arba) gaminamos ateityje. Konvencijos šalių ir stebėtojų atsiųstoje informacijoje nurodyta, kad šios dvi cheminės medžiagos ateityje nebus naudojamos ir (arba) gaminamos. Be to, POTPK nepranešta, kad vis dar būtų gaminamas koks nors komercinis mišinys, kurio sudėtyje galėtų būti didesnis keturis–septynis bromo atomus turinčių poliBDE kiekis. Todėl galima pagrįstai tikėtis, kad visos konvencijos šalys galės pritarti šių cheminių medžiagų įtraukimui į A priedą („Panaikinimas“), nenumatant išimčių, kaip pasiūlė POTPK.Reikėtų atkreipti dėmesį į tai, kad kai kurios konvencijos šalys, kurios yra besivystančios šalys, tikriausiai patirs problemų tvarkydamos produktus, kurių sudėtyje yra poliBDE (pvz., elektros ir elektroninė įranga), kai tie produktai taps atliekomis, nes atliekos turės būti tvarkomos pagal konvencijos 6 straipsnio d punktą. Todėl gali prireikti nustatyti pereinamojo laikotarpio taisykles ir (arba) gali atsirasti finansinės ir techninės paramos poreikis.Perfluoroktano sulfoninė rūgštis (PFOS, CAS Nr. 1763-23-1), jos druskos ir perfluoroktano sulfonilfluoridas (PFOSF, CAS Nr. 307-35-7)Trečiajame posėdyje POTPK nusprendė rekomenduoti į konvencijos A arba B priedus įtraukti PFOS (CAS Nr. 1763-23-1), jos druskas ir PFOSF (CAS Nr. 307-35-7), nurodant susijusias kontrolės priemones.Numatoma, kad konvencijos šalių konferencijoje daugiausiai ginčų kils dėl PFOS ir jos junginių, nes pasaulyje šių cheminių medžiagų dar daug gaminama ir naudojama. Numatoma, kad tam tikros besivystančios šalys prašys finansinės ir techninės paramos, kad galėtų PFOS junginius pakeisti saugesnėmis cheminėmis medžiagomis.Rekomenduodamas į konvencijos priedus įtraukti PFOSF, kuris PFOS cheminių medžiagų gamyboje vis dar įprastai naudojamas kaip tarpinė cheminė medžiaga, POTPK siekia apriboti šios tarpinės cheminės medžiagos gamybą ir tokiu būdu sustabdyti visų PFOS cheminių medžiagų gamybą.Nuo 2006 m.[10] ES apribotas PFOS ir jos junginių naudojimas ir tiekimas rinkai. ES direktyvoje PFOS cheminės medžiagos apibrėžtos kaip „C8F17SO2X (X = OH, metalo druska (O-M+), halogenidas, amidas ir kiti dariniai, įskaitant polimerus)“, t. y. visos galimos PFOS cheminės medžiagos, pagamintos naudojant PFOSF tarpinę cheminę medžiagą arba bet kokią kitą tarpinę cheminę medžiagą. Įstatymų leidėjai pripažino, kad tam tikrais atvejais nėra jokių kitų cheminių medžiagų, kurias būtų galima naudoti vietoje šių cheminių medžiagų, todėl buvo suteiktos specialiosios išimtys, o kai kurios net ir neribotam laikui. Komisijos įsipareigojimas – nuolat tirti, ar yra saugesnių cheminių medžiagų, kurias būtų galima naudoti vietoje šių cheminių medžiagų, ir siūlyti rizikos, susijusios su tų saugesnių medžiagų naudojimu, mažinimo priemones. ES siūlomų apribojimų taikymo sritis kai kuriais aspektais yra šiek tiek platesnė nei POTPK siūlomų apribojimų, ir į tai turėtų būti atsižvelgta derybų metu.Todėl galima pagrįstai tikėtis, kad kai kurios konvencijos šalys sutiks PFOS ir jos junginius įtraukti į B priedą tik numatant išimtis.PentachlorbenzenasKetvirtajame posėdyje POTPK nusprendė rekomenduoti į konvencijos A ir C priedus įtraukti pentachlorbenzeną (PeCB).Duomenų, kad PeCB būtų gaminamas ar naudojamas, nėra, tačiau pagal Vandens pagrindų direktyvą (2000/60/EB)[11] PeCB yra viena iš prioritetinių kenksmingųjų cheminių medžiagų. Šiai cheminei medžiagai prekybos ar naudojimo apribojimai Bendrijos lygmeniu netaikomi. POTPK vertinant PeCB, Stokholmo konvencijos sekretoriatas konvencijos šalims ir stebėtojams nusiuntė kelis prašymus nurodyti, ar ši cheminė medžiaga dar bus naudojama ir (arba) gaminama ateityje. Konvencijos šalių ir stebėtojų atsiųstoje informacijoje nurodyta, kad PeCB ateityje nebus naudojamas ir (arba) gaminamas. Todėl galima pagrįstai tikėtis, kad visos konvencijos šalys galės pritarti PeCB įtraukimui į A priedą, nenumatant išimčių.PeCB gali susidaryti kaip netyčinis šalutinis produktas iš tokių pasklidusių šaltinių kaip produktų (tirpiklių, pesticidų ir medienos antiseptikų) priemaišos; vykstant būgniniam atliekų deginimui; naudojant atvirus židinius; atsitiktinių gaisrų metu ir deginant miškus žemės ūkio tikslais. POTPK išvadose teigiama, kad įgyvendinus daugelį PCDD/F išmetalų kiekiui sumažinti skirtų priemonių, numatytų atliekų deginimo krosnims ir terminiams procesams konvencijos rekomendacijose dėl geriausių prieinamų gamybos būdų ir geriausios aplinkos apsaugos praktikos, būtų gerokai sumažintas PeCB išmetalų kiekis. Vis dėlto POTPK rekomendavo įtraukti PeCB į C priedą. Netyčiniai PCDD/F išmetalai ES jau reguliuojami[12]. Kai kurios konvencijos šalys gali prieštarauti tų cheminių medžiagų įtraukimui į C priedą, atsižvelgdamos į galimą papildomą konvencijos šalims teksiančią administracinę naštą ir galimą mažą pridėtinę vertę, susijusias su PeCB įtraukimu į C priedą.IšVADAAtsižvelgdama į pirmiau pateiktą informaciją, Bendrija turėtų 2009 m. gegužės 4–8 d. vyksiančiame ketvirtajame Stokholmo konvencijos šalių konferencijos susitikime pritarti Tarybos sprendimo pasiūlyme išdėstytiems konvencijos A, B ir (arba) C priedų pakeitimams.PasiūlymasTARYBOS SPRENDIMASkuriuo nustatoma pozicija dėl siūlymų 2009 m. gegužės 4–8 d. ketvirtajame Stokholmo konvencijos šalių konferencijos susitikime iš dalies pakeisti konvencijos A, B ir C priedus, kuri turi būti priimta Europos bendrijos varduEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 175 straipsnio 1 dalį kartu su 300 straipsnio 2 dalies antra pastraipa,atsižvelgdama į Komisijos pasiūlymą[13],kadangi:1.  Remiantis Sutarties 174 straipsniu, vienas iš Bendrijos aplinkos politikos uždavinių yra skatinti tarptautiniu lygmeniu įgyvendinti pasaulinėms aplinkos apsaugos problemoms spręsti skirtas priemones.2.  2004 m. lapkričio 16 d. Bendrija, remdamasi 2004 m. spalio 14 d. Tarybos sprendimu 2006/507/EB dėl Stokholmo konvencijos dėl patvariųjų organinių teršalų sudarymo Europos bendrijos vardu[14], ratifikavo Stokholmo konvenciją dėl patvariųjų organinių teršalų (toliau – konvencija).3.  Bendrija konvencijoje nustatytus įsipareigojimus perkėlė į Bendrijos teisę 2004 m. balandžio 29 d. Europos Parlamento ir Tarybos reglamentu (EB) Nr. 850/2004 dėl patvariųjų organinių teršalų ir iš dalies keičiančiu Direktyvą 79/117/EEB[15] (toliau – reglamentas dėl POT).4.  Bendrija ypač pabrėžia poreikį laikantis atsargumo principo į konvencijos A, B ir (arba) C priedus palaipsniui įtraukti naujas chemines medžiagas, atitinkančias priskyrimo POT kriterijus, kad būtų įgyvendintas konvencijos tikslas ir 2002 m. Johanesburgo aukščiausiojo lygio susitikime visų vyriausybių prisiimtas įsipareigojimas iki 2020 m. sumažinti neigiamą cheminių medžiagų poveikį.5.  Pagal konvencijos 22 straipsnį, konvencijos A, B ir C priedų pakeitimai priimami konvencijos šalių konferencijos sprendimu ir įsigalioja po metų nuo tos dienos, kai depozitaras konvencijos šalims, išskyrus pakeitimo nepriimti nusprendusias šalis, praneša apie pakeitimą.6.  Atsižvelgdamas į Europos bendrijos ir jos valstybių narių[16], Norvegijos[17] ir Meksikos[18] siūlymus įtraukti tam tikras medžiagas, pagal konvenciją įsteigtas Patvariųjų organinių teršalų peržiūros komitetas pateikė išvadas dėl devynių pasiūlytų kriterijus atitinkančių cheminių medžiagų įtraukimo į konvencijos priedus. Tikimasi, kad ateinančioje konvencijos šalių konferencijoje bus priimtas sprendimas dėl šių cheminių medžiagų įtraukimo į konvencijos priedus.7.  Bendrijos teisės aktai jau taikomi visoms devynioms cheminėms medžiagoms, o penkias iš jų (alfaheksachlorcikloheksaną, betaheksachlorcikloheksaną, chlordekoną, heksabrombifenilą ir lindaną) visiškai uždrausta gaminti ir naudoti, kadangi jos įtrauktos į reglamento dėl POT I priedo B dalį, nes buvo įtrauktos į protokolo dėl POT I ir (arba) II priedus.8.  PFOS[19], pentabromdifenilo eterio ir oktabromdifenilo eterio[20] tiekimo rinkai ir naudojimo apribojimai Bendrijoje nustatyti iš dalies pakeitus Direktyvą 76/769/EEB[21]. Pagal Vandens pagrindų direktyvą (2000/60/EB)[22], pentachlorbenzenas yra prioritetinė kenksmingoji medžiaga.9.  Iš dalies pakeitus konvencijos A, B ir (arba) C priedus, į juos įtraukiant devynias naujas chemines medžiagas, turės būti pakeistas reglamentas dėl POT. Pagal reglamento 14 straipsnio 1 dalį, jei į konvencijos priedus įtraukiamos naujos cheminės medžiagos, reglamento priedai gali būti keičiami laikantis įprastų komiteto procedūrų, nustatytų Sprendimo 1999/468/EB 5 ir 7 straipsniuose, ir atsižvelgiant į jo 8 straipsnį.10.  Ketvirtojoje Stokholmo konvencijos šalių konferencijoje Bendrija ir valstybės narės turėtų glaudžiai bendradarbiauti, siekdamos užtikrinti, kad visi priedų pakeitimai būtų suderinti su Bendrijos teise ir (arba) politika,NUSPRENDĖ:Vienintelis straipsnisKetvirtajame Stokholmo konvencijos dėl POT šalių konferencijos susitikime Komisija pristato šią Bendrijos poziciją dėl siūlymų į tos konvencijos A, B ir (arba) C priedus įtraukti chemines medžiagas:1) į konvencijos A priedą, nenustatant naudojimo ir gamybos išimčių, įtraukti:-  2,2',4,4'-tetrabromdifenilo eterį (BDE-47, CAS Nr. 40088-47-9), 2,2',4,4',5-pentabromdifenilo eterį (BDE-99, CAS Nr. 32534-81-9) ir kitus komercinio pentabromdifenilo eterio sudėtyje esančius tetrabromdifenilo eterius bei pentabromdifenilo eterius,-  2,2',4,4',5,5'-heksabromdifenilo eterį (BDE-153, CAS Nr. 68631-49-2), 2,2',4,4',5,6'-heksabromdifenilo eterį (BDE-154, CAS Nr. 207122-15-4), 2,2',3,3',4,5',6-heptabromdifenilo eterį (BDE-175, CAS Nr. 446255-22-7), 2,2',3,4,4',5',6-heptabromdifenilo eterį (BDE-183 CAS Nr. 207122-16-5) ir kitus komercinio oktabromdifenilo eterio sudėtyje esančius heksabromdifenilo eterius ir heptabromdifenilo eterius,-  chlordekoną,-  heksabrombifenilą,-  alfaheksachlorcikloheksaną,-  betaheksachlorcikloheksaną,-  lindaną;2) nurodant atitinkamas kontrolės priemones, į konvencijos A priedą įtraukti šias chemines medžiagas:-  perfluoroktano sulfoninę rūgštį (CAS Nr. 1763-23-1), jos druskas ir perfluoroktano sulfonilfluoridą (CAS Nr. 307-35-7), numatant išimtis, pagal kurias šias chemines medžiagas leidžiama naudoti:-  fotolitografijos procesuose naudojamuose fotorezistoriuose arba atspindį naikinančiose dangose,-  juostelėms, popieriui ar spausdinimo plokštėms gaminti naudojamose fotografinėse dangose,-  nedekoratyviniam dengimui kietu chromu (VI) skirtuose garų slopikliuose ir galvanizavimo sistemoms skirtuose drėkikliuose,-  aviacijoje naudojamuose hidrauliniuose skysčiuose,-  ugnies gesinimo putos, rinkai pateiktos iki uždraudimo, pagal konvenciją gali būti naudojamos ne ilgiau kaip dvejus metus nuo sprendimo įsigaliojimo;3) į konvencijos A ir C priedus, nenumatant naudojimo ir gamybos išimčių, įtraukti-  pentachlorbenzeną.Priimta Briuselyje […]Tarybos varduPirmininkas [1] http://www.pops.int/documents/convtext/convtext_en.pdf.[2] Trys ES valstybės narės (Airija, Italija ir Malta) konvencijos dar neratifikavo.[3] OL L 209, 2006 7 31, p. 1.[4] OL L 158, 2004 4 30, p. 7.[5] OL L 136, 2007 5 25, p. 3.[6] OL L 262, 1976 9 27, p. 201.[7] Tas pats reikalavimas taikomas cheminėms medžiagoms, įtrauktoms į JT EEK protokolo dėl POT I, II ir (arba) III priedus.[8] OL L 177, 2002 7 6, p 21; 2003 m. vasario 6 d. Europos Parlamento ir Tarybos direktyva 2003/11/EB, dvidešimt ketvirtą kartą iš dalies pakeičianti Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (pentabromdifenilo eteris, oktabromdifenilo eteris).[9] 2008 m. gruodžio 1 d. buvo užsiregistravusios 162 konvencijos šalys.[10] OL L 372, 2006 12 27, p. 32; taip pat 2006 m. gruodžio 12 d. Europos Parlamento ir Tarybos direktyva 2006/122/EB, trisdešimtą kartą iš dalies keičianti Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (perfluoroktansulfonatų).[11] OL L 327, 2000 12 22, p. 1; 2000 m. spalio 23 d. Europos Parlamento ir Tarybos direktyva 2000/60/EB, nustatanti Bendrijos veiksmų vandens politikos srityje pagrindus.[12] OL L 332, 2000 12 28, p. 91; 2000 m. gruodžio 4 d. Europos Parlamento ir Tarybos direktyva 2000/76/EB dėl atliekų deginimo.[13] OL C […], […], p. […].[14] OL L 209, 2006 7 31, p. 1.[15] OL L 158, 2004 4 30, p. 7.[16] 2005 m. gegužės 5 d. pasiūlė į konvencijos priedus įtraukti chlordekoną ir heksabrombifenilą; žr.http://www.pops.int/documents/meetings/poprc/chem_review/Chlordecone/Chlordecone_Letter.pdf. 2005 m. birželio 14 d. pasiūlė į konvencijos priedus įtraukti PFOS; žr.http://www.pops.int/documents/meetings/poprc/chem_review/PFOS/PFOS_Letter.pdf. 2006 m. birželio 29 d. pasiūlė į konvencijos priedus įtraukti oktabromdifenilo eterį, pentachlorbenzeną (ir SCCP, tačiau 4-ojo konvencijos šalių konferencijos susitikimo darbotvarkėje SCCP svarstyti nenumatyta); žr.http://www.pops.int/documents/meetings/poprc/chem_review/OctaBDE/OctaBDE_Letter.pdf.[17] 2005 m. sausio 28 d. pasiūlė į konvencijos priedus įtraukti pentabromdifenilo eterį; žr.http://www.pops.int/documents/meetings/poprc/chem_review/PentaBDE/PentaBDE_Letter.pdf.[18] 2005 m. birželio 29 d. pasiūlė į konvencijos priedus įtraukti lindaną; žr.http://www.pops.int/documents/meetings/poprc/chem_review/Lindane/Lindane_Letter_e.pdf.2006 m. liepos 25 d. pasiūlė į konvencijos priedus įtraukti alfaheksachlorcikloheksaną ir betaheksachlorcikloheksaną; žr.http://www.pops.int/documents/meetings/poprc/chem_review/AlphaHCH/AlphaHCH_Letter_e.PDF.[19] OL L 372, 2006 12 27, p. 32; taip pat 2006 m. gruodžio 12 d. Europos Parlamento ir Tarybos direktyva 2006/122/EB, trisdešimtą kartą iš dalies keičianti Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (perfluoroktansulfonatų).[20] OL L 177, 2002 7 6, p. 21; 2003 m. vasario 6 d. Europos Parlamento ir Tarybos direktyva 2003/11/EB, dvidešimt ketvirtą kartą iš dalies pakeičianti Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (pentabromdifenilo eteris, oktabromdifenilo eteris).[21] OL L 262, 1976 9 27, p. 201; 1976 m. liepos 27 d. Tarybos direktyva 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo.[22] OL L 327, 2000 12 22, p. 1; 2000 m. spalio 23 d. Europos Parlamento ir Tarybos direktyva 2000/60/EB, nustatanti Bendrijos veiksmų vandens politikos srityje pagrindus.